《春日扈驾谒陵（二首）》
明代·周叙

肸肸神皋迥，銮舆晓驻时。
天连双凤阙，地近九龙池。
日月开黄道，云霞翊画旂。
泽随阳德布，春满万年枝。

作者简介：（1392—1452）江西吉水人，字公叙，一作功叙，号石溪。永乐十六年进士。授编修，官至侍读学士，署南京翰林院侍读学士。居禁近二十余年，多所论列，负气节，笃行谊。诏独修辽、金、元三史，力疾诠次不少辍。欲修宋史，不克就而卒。有《石溪文集》。